Shin-chan: A invasión

é un filme de animación baseado no anime Shin-chan. No Xapón, a estrea deste filme produciuse nos cinemas o 24 de xullo do 1993.

En galego, saíu á venda en DVD o 24 de marzo do 2004, sen ser proxectada nos cinemas.

 Sinopse 
Entre os nenos está de moda a colección de cromos do Ultraheroe. O cromo número 99 é moi difícil de conseguir, e é chamado 'o cromo pantasma'. Shin Chan entra coa súa nai nunha tenda moi antiga e merca unha caixa na que precisamente se atopa o cromo número 99. É de cor dourada e brilla moito.

Aproveitando que é verán, a familia Nohara sae de viaxe á praia, pero hai moito tráfico e deciden coller un camiño alternativo que os conduce ata unha praia deserta, onde hai unha grande estatua do Ultraheroe. A figura é un parque de atraccións nos que só están os Nohara.

Estes montan no que cren que é un simulador, pero accionado polo cromo número 99, son transportados a unha dimensión paralela, que semella ser o mundo real, onde Shin Chan se transforma nun superheroe coa misión de frear unha invasión de alieníxenas que pretenden poñerlle un traxe de baño de muller a tódolos seres humanos.

 Dobraxe 
 Estudio: SODINOR S.A.
 Data: 2003.
 Dirección: Alfonso Valiño.
 Tradución: María Alonso Seisdedos.
 Elenco da dobraxe:
 Personaxe  Actor de dobraxe  Actor orixinal Shin Chan Nohara  Ana Lemos  Akiko Yajima Misae Nohara  Charo Pena  Miki Narahashi Hiroshi Nohara  Matías Brea  Keiji Fujiwara Kazama  Teresa Santamaría  Mari Mashiba Masao  Ana Ouro  Teiyu Ichiryusai  Boo-chan  Alicia Taboada  Chie Sato Señorita Yoshinaga  Nora Abad  Yumi Takada Señorita Matsuzaka  Beatriz García  Michie Tomizawa Director "Mafioso"  Alfonso Valiño  Rokuro Naya Mimiko  Teresa Santamaría  Etsuko Kozakura Nevado  Montse Davila  Mari Mashiba Ultraheroe  Óscar Fernández  Tessho Genda Ririko  Chelo Díaz  Etsuko Kozakura Raíña Cachas  Antón Rubal  Roko Takizawa Profesor  Paco Barreiro  Hiroshi Masuoka Barón do Tanga  Xoán Diéguez  Daisuke Gori

 Voces adicionais:
▪ Andrés Bellas.
▪ Coté Sansegundo.

 Música 
A canción empregada na versión orixinal como tema de peche é 僕は永遠のお子様 (Hei ser cativo para sempre) interpretada por Miyuki Kajinati.

 Véxase tamén 
 Outros artigos 
 Shin-chan

Categoría:Filmes de 1993
Categoría:Filmes en lingua xaponesa
Categoría:Filmes do Xapón
Categoría:Filmes dirixidos por Mitsuru Hongo
Categoría:Filmes de Shin-chan
Categoría:Xabarín Club
Categoría:Filmes de 1993 con versión en galego